लोकतंत्र में सरकार के तीन अंग हैं- विधायिका, कार्यपालिका एवं न्यायपालिका। भारतीय लोकतंत्र मजबूत होता जा रहा है एवं विधायिका, कार्यपालिका के साथ न्यायपालिका के कार्यों का भी लोग परीक्षण करने लगे हैं। लोगों की आस्था, विश्वास एवं समर्थन ने भी न्यायपालिका की न्यायिक पुनरावलोकन की शक्ति को व्यापकता एवं स्वीकार्यता प्रदान की थी। अत: न्यायपालिका के सभी राजनैतिक मामलों के निर्णयों का लोग विश्लेषण करते रहते हैं। इसलिए सरकार और सभी संस्थाओं को लोकतंत्र के प्रति अपने उत्तरदायित्व का निर्वहन पूरी निष्ठा से करना चाहिए।